શ્રીનગરથી બીબીસી સંવાદદાતા રિયાઝ મસરૂરે જણાવ્યું કે બુધવારે પીડીપી-એનસી-કૉંગ્રેસ ગઠબંધન તેમજ પીપલ્સ પાર્ટીના પ્રમુખ સજ્જાદ લોને પોતપોતાની સરકાર બનાવવાનો દાવો રજૂ કર્યો હતો. 

જોકે, સરકાર બનાવવાનો પ્રયાસ નિષ્ફળ રહ્યો અને રાજ્યપાલે વિધાનસભા ભંગ કરી દીધી.  

રાજ્યપાલે આદેશ જારી કરતા કહ્યું, "હું કાયદાની અંદર પ્રાપ્ત અધિકારોનો ઉપયોગ કરીને વિધાનસભા ભંગ કરું છું."

આ વર્ષે જૂનમાં પીડીપી અને ભાજપના ગઠબંધનથી ચાલી રહેલી સરકાર પડી ગઈ હતી. 

જે બાદ વિધાનસભાને કોઈ બીજી સરકાર બને તેની આશાએ ભંગ કરવામાં આવી ન હતી. 

આ પહેલા બુધવારે દિવસભર રાજ્યમાં નવી સરકાર બનવાને લઈને અહેવાલો આવતા રહ્યા હતા. 

જોકે, સરકાર બનાવવાની આ રેસમાં કૉંગ્રેસ, નેશનલ કૉન્ફરન્સ અને પીડીપીનું ગઠબંધન આગળ દેખાઈ રહ્યું હતું. 

જોકે, સાંજ પડતાની સાથે જ રાજ્યપાલે તમામ અટકળો પર પૂર્ણવિરામ મૂકતાં વિધાનસભા ભંગ કરી દીધી હતી. 

રામ માધવ અને ઓમર અબ્દુલ્લા વચ્ચે ટ્વીટર યુદ્ધ

રાજયપાલ સત્યપાલ મલિકે જમ્મુ-કાશ્મીર વિધાનસભા ભંગ કરી એને લઈને વિવાદ ચાલી રહ્યો છે ત્યારે ભાજપના નેતા રામ માધવના 'પાકિસ્તાનની સૂચના'વાળા નિવેદન પર તેમની અને નેશનલ કૉન્ફરન્સના નેતા ઓમર અબ્દુલ્લાની વચ્ચે જંગ છેડાયો હતો. 

રામ માધવે સમાચાર સંસ્થા એએનઆઈને આપેલી મુલાકાતમાં એમ કહ્યુ હતું કે, "ગત મહિને પીડીપી અને નેશનલ કૉન્ફરન્સે સ્થાનિક ચૂંટણીનો બહિષ્કાર કર્યો કેમકે એમને સરહદ પારથી એમ કરવાની સૂચના હતી. હવે કદાચ એમને સરહદ પારથી ભેગા મળીને સરકાર બનાવવાની નવી સૂચના મળી છે. એમની આ હરકતથી રાજયપાલને આ મુદ્દે પગલાં લેવાની ફરજ પડી. "

રામ માધવનાં આ નિવેદનને આકરી પ્રતિક્રિયા આપતા ઓમર અબ્દુલ્લાએ ટ્વીટ કર્યુ કે, "રામ માધવજી હું આપને આક્ષેપો સાબિત કરવાનો પડકાર ફેંકુ છું. તમારી પાસે રૉ, એનઆઈએ અને આઈબી છે ( સીબીઆઈ પણ આપનો પોપટ છે) તો હિંમત બતાવો અને પુરાવાઓ રજૂ કરો. કાં તો સાબિત કરો, કાં તો માફી માગો. તડાકા-ભડાકાની રાજનીતિ ન કરો."

રામ માધવે ટ્વીટનો જવાબ આપતા કહ્યું કે, ''હું તમારા દેશપ્રેમ પર સવાલ નથી કરી રહ્યો પરંતુ નેશનલ કૉન્ફરન્સ અને પીડીપી વચ્ચે અચાનક પ્રેમ ઊભરાઈ આવ્યો અને સરકાર રચવા ઉતાવળા થયાં એ રાજકારણમાં રહસ્ય પેદા કરે છે. તમારુ અપમાન કરવાનો ઈરાદો નહોતો.'' 

જોકે, ઓમર અબ્દુલ્લાએ એનો જવાબ વાળતા કહ્યું કે, "ના. આવા કોઈ ખોટા પ્રયાસો અને રમૂજ કામ નહીં લાગે. તમે દાવો કર્યો છે કે મારો પક્ષ પાકિસ્તાન વતી કામ કરે... \n\nમને ઉપરના લેખ માટે સારું શીર્ષક આપો.
જમ્મુ કાશ્મીરમાં સરકાર બનાવવાની શક્યતા વચ્ચે રાજ્યપાલે ભંગ કરી વિધાનસભા